ঢাকা, ১১ ডিসেম্বর (জাস্ট নিউজ) : ফাইনালে ওঠার লড়াই। এমন ম্যাচেই ক্রিস গেইলের ব্যাট নিষ্প্রভ! গেইলের 'ক্ষতি' পুষিয়ে দিলেন তারই স্বদেশি জনসন চার্লস। অন্যদিকে গ্রুপ পর্বে একের পর এক ব্যর্থ ব্রেন্ডন ম্যাককালাম দ্বিতীয় কোয়ালিফায়ারে জ্বলে উঠলেন; ব্যাটকে বানালেন তলোয়ার। আর তাতে করে অলিখিত সেমিফাইনালে কুমিল্লা ভিক্টোরিয়ান্সের সামনে রানের পাহাড় দাঁড় করিয়েছে রংপুর রাইডার্স। রংপুরকে হারিয়ে ফাইনালে যেতে হলে ১৯৩ রান করতে হবে কুমিল্লাকে।